Petras Rakštikas

Petras Rakštikas (g. 1956 m. gruodžio 18 d. Šiauliuose) – Lietuvos dailininkas tapytojas, skulptorius, fotografas, rašytojas prozininkas. 

 Biografija 
1980 m. baigė Šiaulių pedagoginį institutą (piešimo, braižybos ir darbų mokytojo specialybė). Nuo 1983 m. iki 2016 m. dirbo Šiaulių pedagoginio instituto (nuo 1997 m. Šiaulių universitetas) Menų fakultete, Piešimo katedroje; docentas. Petras Rakštikas. Šiaulių Povilo Višinskio viešoji biblioteka

Lietuvos rašytojų sąjungos narys.

Surengė apie 50 autorinių parodų.

 Kūryba 
Kūrybai būdingas grafikos meistriškumas, mažoji medžio ir keramikos plastika, fotografinės ir tapybinės abstrakcijos, tapybos ir grafikos vaizdų mitologija, žodžio minimalizmas. Nuo 1983 m. dalyvauja miesto, respublikos ir užsienio parodose. 

 Bibliografija 
 Letė: eilėraščiai, Šiauliai: Šiaulių pedagoginis institutas, 1996.
 Vėjas, lapas ir rakursas: poetinės miniatiūros, Šiauliai: Šiaurės Lietuva, 2005.
 Genys kala tylą: miniatiūros. Šiauliai: Šiaurės Lietuva, 2007.
Pavenčių mailius: literatūrinės miniatiūros, Šiauliai: Šiaurės Lietuva, 2016.
Musių dainos: miniatiūros, Šiauliai: Šiaurės Lietuva, 2016.
Nuobodulio sirenos, Šiauliai: Šiaulių universitetas, 2020.

 Įvertinimas 
 2006 m. – Šiaulių miesto kultūros ir meno premija

 Šaltiniai 

Kategorija:Lietuvos tapytojai
Kategorija:Lietuvos skulptoriai
Kategorija:Lietuvos poetai
Kategorija:Lietuvos pedagogai